Прамысловай прадукцыі адгружана спажыўцам на суму звыш 20 мільёнаў рублёў. Такім чынам, пры плане па яе рэалізацыі ў памеры 14,5 фактычнае выкананне складзе 17,5 мільёна рублёў, або 125 працэнтаў да гадавога задання. Яшчэ больш значнае перавыкананне забяспечана па экспарце тавараў. Што датычыць экспарту паслуг, то па гэтым прагнозным паказчыку вызначыліся калектывы санаторыяў “Спадарожнік” — дырэктар Уладзімір Сяржант і “Нарач” — галоўны ўрач Мікалай Стралец, таварыства з дадатковай адказнасцю “Юлдыка” — кіраўнік Сяргей Асаевіч. Мы справіліся з гадавым заданнем па ўводзе ў эксплуатацыю жылля, у тым ліку і за кошт індывідуальнага будаўніцтва. З найбольш буйных аб’ектаў варта адзначыць падрыхтаваны да здачы ў эксплуатацыю сучасны басейн у санаторыі “Спадарожнік” коштам 6 мільёнаў 700 тысяч рублёў і ўвод у строй кароўніка на 300 галоў у таварыстве “Сваткі”. Выкананы вялікі аб’ём работ і па завяршэнні ўзвядзення шыкоўнага гатэля на беразе возера Мястра ў Мядзеле.